CELEX: 22018D1187
Language: sk
Date: 2016-12-02 00:00:00
Title: Rozhodnutie Spoločného výboru EHP č. 251/2016 z 2. decembra 2016, ktorým sa mení príloha XX (Životné prostredie) k Dohode o EHP [2018/1187]

23.8.2018   
               
               
                  SK
               
               
                  Úradný vestník Európskej únie
               
               
                  L 215/49
               
            
         ROZHODNUTIE SPOLOČNÉHO VÝBORU EHP
         č. 251/2016
         z 2. decembra 2016,
         ktorým sa mení príloha XX (Životné prostredie) k Dohode o EHP [2018/1187]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Rozhodnutie Komisie (EÚ) 2016/1332 z 28. júla 2016, ktorým sa stanovujú ekologické kritériá udeľovania environmentálnej značky EÚ nábytku (1), sa má začleniť do Dohody o EHP.
                  
               
                     (2)
                  
                  
                     Nariadením (EÚ) 2016/1332 sa zrušuje rozhodnutie Komisie 2009/894 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
                  
               
                     (3)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Text bodu 2zd (rozhodnutie Komisie 2009/894/ES) prílohy XX k Dohode o EHP sa nahrádza takto:
            
               „32016 D 1332: rozhodnutie Komisie (EÚ) 2016/1332 z 28. júla 2016, ktorým sa stanovujú ekologické kritériá udeľovania environmentálnej značky EÚ nábytku (Ú. v. EÚ L 210, 4.8.2016, s. 100).“
            
         
         
            Článok 2
            Znenie rozhodnutia (EÚ) 2016/1332 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 3. decembra 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 2. decembra 2016
            
               
                  Za Spoločný výbor EHP
               
               
                  predsedníčka
               
               Bergdís ELLERTSDÓTTIR
            
         
         
            (1)  Ú. v. EÚ L 210, 4.8.2016, s. 100.
         
            (2)  Ú. v. EÚ L 320, 5.12.2009, s. 23.
         
            (*1)  Ústavné požiadavky neboli oznámené.